CELEX: 32022R0556
Language: fi
Date: 2022-04-01 00:00:00
Title: Komission täytäntöönpanoasetus (EU) 2022/556, annettu 1 päivänä huhtikuuta 2022, tiettyjen tavaroiden luokittelusta yhdistettyyn nimikkeistöön

7.4.2022   
               
               
                  FI
               
               
                  Euroopan unionin virallinen lehti
               
               
                  L 108/13
               
            
         KOMISSION TÄYTÄNTÖÖNPANOASETUS (EU) 2022/556,
         annettu 1 päivänä huhtikuuta 2022,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 1 päivänä huhtikuuta 2022.
            
               
                  Komission puolesta,
               
               
                  puheenjohtajan nimissä
               
               Gerassimos THOMAS
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Pahvilaatikkoon vähittäismyyntiä varten pakattu sarja, jota kuvataan ”komposiittijärjestelmäksi hammaskorjausta varten” ja jonka kaikki osat esitetään tullille yhdessä käyttöohjeiden kanssa.
                        Sarja koostuu seuraavista:
                     
                     
                        3006 40 00 
                     
                     
                        Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön, 30 ryhmän 4 huomautuksen f alakohdan sekä CN-koodien 3006  ja 3006 40 00  nimiketekstien mukaisesti.
                        Luokittelu nimikkeeseen 9021  ei tule kyseeseen, koska tuote ei ole ennalta valmistettu tuote (kuten kruunu), joka muistuttaisi jotakin kehon puuttuvaa osaa (ks. myös harmonoidun järjestelmän selitykset, nimike 9021 , III jakso, ensimmäinen kappale ja B osa, 4 kohta ja toisen alakohdan ensimmäinen virke).
                        Ruiskuissa olevat komposiittimateriaalit ovat osia, jotka antavat sarjalle sen olennaisen luonteen. Niitä voidaan käyttää hammaslääketieteessä nimikkeen 3006  hampaantäytteenä (30 ryhmän 4 huomautuksen f alakohta, ks. myös edellä mainittu harmonoidun järjestelmän selitysten nimike 9021 , III jakso, B kohta, toinen alakohta, ensimmäinen virke).
                        Luokittelu nimikkeeseen 3824  tai nimikkeeseen 3906  ei tule kyseeseen, koska tuote on tarkemmin nimetty 30 ryhmän 4 huomautuksen f alakohdan hampaantäytteenä.
                        Näin ollen tuote on luokiteltava CN-koodiin 3006 40 00  muuksi hampaantäytteeksi.
                     
                  
                        
                                    —
                                 
                                 
                                    läpikuultamattomat täyteaineet
                                 
                              
                     
                        (2 × 2 ml)
                     
                  
                        
                                    —
                                 
                                 
                                    läpikuultavat täyteaineet hampaan runkoa, hammaskaulaa ja etuhampaita varten
                                 
                              
                     
                        (4 × 4 g);
                     
                  
                        
                                    —
                                 
                                 
                                    sidosaine (”Metal Photo Primer”)
                                 
                              
                     
                        (1 × 7 ml)
                     
                  
                        
                                    —
                                 
                                 
                                    harja (1 varsi + 10 kärkeä)
                                 
                              
                                    —
                                 
                                 
                                    kertakäyttöisiä astioita
                                 
                              
                                    —
                                 
                                 
                                    paperilehtiö
                                 
                              
                                    —
                                 
                                 
                                    valonsuoja.
                                 
                              
                  
                        Peitevärit, jotka ovat komposiittimateriaaleja, pohjautuvat metakrylaatteihin ja epäorgaaniseen täyteaineeseen, ja ne esitetään tullille käyttövalmiissa ruiskuissa.
                        Sidosaine on kiinnitysneste, joka sitoo metallit ja komposiittimateriaalit yhteen.
                        Sarjan osat esitetään tullille yhdessä käytettäviksi hammaslääketieteessä kruunujen (tilapäisten ja pysyvien), siltojen, inlay- ja onlay-täytteiden sekä vaippakruunujen valmistamiseen sekä hampaantäytteiden korjaamiseen ja hampaan täyteaineena.